Public procurement notice: Modification Of A Contract/Concession During Its Term
Published: 2018-06-28
Buyer: Rigspolitiet v/Center for Beredskabskommunikation
Country: DK
Contract type: Services
CPV classification: 64210000 | 72317000: Data storage services | 72318000: Data transmission services

Technical requirements: Økonomistyrelsen (senere ændret til Rigspolitiet v/ Center for Beredskabskommunikation; herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt "SINE"). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuld udbudsproces.
Nærværende ændring vedrører et tillæg til SINE-kontrakten vedrørende indkøb af funktionaliteten Air-Ground-Air (AGA)-service Extended, der udvider celleradiussen fra 58 km til 83 km..
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen idet vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er ikke indregnet øvrige ændringer i opgørelsen af værdierne.
I relation til tillægget omtalt nedenfor har Rigspolitiet fulgt proceduren i Lov nr. 590 af 2.6.2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2018/S 102-234371. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2. juni 2016 om Klagenævnet for Udbud § 7, stk. 3.
Rigspolitiet har indgået et tillæg til den ovenfor nævnte eksisterende kontrakt med Dansk Beredskabskommunikation A/S. Kontrakten omhandler tilslutning til og brug af et landsdækkende radiobaseret telekommunikationsnet. I henhold til kontrakten tilbyder tjenesteyder en Air-Ground-Air (AGA)-service dækning, der fra specifikke AGA-sites har en celleradius på 58 km. Rigspolitiet ønsker nu at tilkøbe funktionaliteten ”AGA Extended range”, der udvider celleradiussen til 83 km. Funktionaliteten var ikke tilgængelig på tidspunktet for indgåelsen af SINE-kontrakten, hvorfor denne ikke indgik som option på daværende tidspunkt. AGA Extended Range funktionaliteten er nu tilgængelig, og Rigspolitiet ønsker at få stillet funktionaliteten til rådighed af tjenesteyderen, hvormed rækkevidden for en basisstation udvides til 83 kilometer for en celle. Det forventes, at værdien af tillægget til kontrakten vil udgøre ca. 1 200 000, hvilket udgør ca. 0,06% af den oprindelige kontrakts værdi.
Ændringen omfattet af udbudslovens § 183, idet ændringen omfattet af tillægget ikke har kunnet forudses af en påpasselig ordregiver, idet denne funktionalitet ikke var tilgængelig - i denne form - på tidspunktet for gennemførelsen af udbuddet, og idet ændringen udgør under 0,06% af den oprindelige kontrakts værdi, samtidig med at kontraktens overordnede karakter ikke ændres som følge af tillægget.


Winner: Dansk Beredskabskommunikation A/S